Мектепте ақша жинағандарға қатаң шара қолданылады - Алматының Білім басқармасы
DATE: 17:06, 27 Қыркүйек 2017 | GMT +5
TITLE: Мектепте ақша жинағандарға қатаң шара қолданылады - Алматының Білім басқармасы
URL: https://kaz.inform.kz/news/mektepte-aksha-zhinagandarga-katan-shara-koldanylady-almatynyn-bilim-baskarmasy_a3069356/
META: DATE: 17:06, 27 Қыркүйек 2017 | GMT +5
TOTAL WORDS: 213
AUTHOR(S):
TEXT: Ләззат Жылқыбаеваның айтуынша, кейде мектепте ақша жинауға қатысты шағымдар түсіп тұрады, алайда тексере келгенде оған ата-аналардың өзі мұрындық болғаны анықталып жатады. «Мектепке оқулық, кеңсе тауарларына, дәптерге, тағы басқа да құралдарға ақша жинауға қатаң тыйым салынған. Кей жағдайларда ақша жинау фактілері келіп түседі. Білім бөлімі қызметкерлері барып тексергенде, көбіне оларға атааналар мұрындық болғаны анықталып жатады. Мектеп қабырғасында қаржы жинауға қатаң тыйым салынған. Егер де ойын-сауық орталықтарына жағдайы жететін атааналар мектептен тыс уақытта жиналса, қарсылығымыз жоқ, ал сыныптағы 25 баладан мәжбүрлеп ақша жинап, ондай шараларды ұйымдастыруға рұқсат жоқ», - деді Ләззат Жылқыбаева. Оның айтуынша, Алматы қаласы әкімінің тапсырмасымен екі жылдан бері тоқсан сайын мектеп директорлары мұғалімдер мен атааналар алдында есеп беріп тұрады. Жыл сайын барлық білім мекемелеріне атааналардан ақша жинауға тыйым салынғаны туралы ескертілген хат жіберіледі. «Білім басқармасының сайты анаалармен байланыс орнатқан. Егер атааналардан ақша жинау туралы шағым түссе қатаң шара қолданамыз. Сонымен қатар, қазіргі уақытта Білім басқармасы тарапынан атааналар комитеті қызметінің тиімділігін қарастыру басқарманың күн тәртібінде тұр. Себебі, атааналар комитеті тікелей қызметін ұмытып, мұғалімге ақша жинау мәселесімен айналысып кетеді», - деді ол. Айта кетейік, Алматы қаласында бүгінгі таңда 998 білім беру ұйымы қызмет атқарады, оның 443-і мемлекеттік, 555-і жеке меншік. Оларда 375 мың бала білім алуда. Алматы қаласында 2016 жылы білім саласына - 60 млрд теңгеден астам, 2017 жылы 63, 3 млрд теңге бөлінді
